The High and the Mighty (cinta)

:*Iste articlo ye sobre una cinta estausunidense de cine de desastres estrenada l'anyo 1954; ta atros usos, se veiga *'The High and the Mighty***.


***The High and the Mighty*** (títol orichinal en [[Idioma anglés|anglés]], en [[Idioma aragonés|aragonés]] ***Os alteros y poderosos***, estrenada en [[Aragón]] con o títol en [[Idioma castellano|castellano]] d***'Escrito en el cielo***, en aragonés ***Escrito en o cielo**'') ye una [[cinta]] de [[cine de desastres]] de [[cine estausunidense]] estrenada l'anyo [[1954]], dirichida por [[William A. Wellman]] seguntes un [[guión adaptau]] por [[Ernest K. Gann]] (basau en ''[[The High and the Mighty (novela)|The High and the Mighty]]'', una [[novela]] publicada por [[Ernest K. Gann]] l'anyo [[1953]]), con una [[banda sonora orichinal]] de [[Ralph Dawson]], una [[dirección de fotografía]] d'[[Archie Stout]], una [[producción cinematografica]] de [[Robert Fellows]] y [[John Wayne]] ta la [[productora cinematografica]] [[Wayne-Fellows Productions]] y un [[elenco]] d'o cual en fan parte [[John Wayne]], [[Claire Trevor]], [[Laraine Day]], [[Robert Stack]], [[Jan Sterling]], [[Phil Harris]], [[Ann Doran]], [[Robert Newton]], [[David Brian]], [[Paul Kelly]], [[Sidney Blackmer]], [[Julie Bishop]], [[Pedro Gonzalez Gonzalez]], [[John Howard]], [[Wally Brown]], [[William Campbell]], [[John Qualen]], [[Paul Fix]], [[George Chandler]], [[Joy Kim]], [[Michael Wellman]], [[Douglas Fowley]], [[Regis Toomey]], [[Carl "Alfalfa" Switzer]], [[Robert Keys]], [[William Hopper]], [[William Schallert]], [[Julie Mitchum]], [[Doe Avedon]], [[Karen Sharpe]], [[John Smith]], [[Walter Reed]] y [[Douglas Kennedy]], entre d'atros [[actor]]s.

Un avión [[Douglas DC-4]] despega de [[Honolulu]] ([[Hawaii]]) ta marchar enta [[San Francisco (California)|San Francisco]] ([[California]]) con 17 pasacheros y 5 tripulants. O capitán John Sullivan ye una persona con miedo ta asumir responsabilidaz, lantigo capitán de vuelo Dan Roman quedó traumatizau por un accident aerio a on i morioron su muller y su fillo, o segundo oficial Hobie Wheeler ye un choven sin experiencia, o navegant Lenny Wilby ye en cambio bien experimentau, y l'[[azafata]] Spalding cudia d'os pasacheros, cadaguno con os suyos problemas y peculiaridaz. Malas que prencipia lo vuelo, la tripulación constata bels chicoz problemas en l'avión, pero no en pueden localizar a causa. Pero cuan l'avión plega en o punto en que ya no ye posible tornar entazaga, l'avión pierde una [[helice]] y s'incendia lo [[motor]]. Encara que consiguen extinguir o fuego, s'ha produciu una perdida de [[combustible]] que planteya problemas ta que l'avión plegue enta lo suyo destín. En ista situación, tripulación y pasacheros son conscients de que ye bien probable a suya muerte y cadaguno d'éls ha de luitar con os suyos propios problemas, a la vegada que han de colaborar con tos os atros que son en l'avión. Han comunicau a situación a lo centro de control de San Francisco y ha marchau en a suya busca un atro avión, amás de medios maritimos.

A cinta s'ambienta en a suya epoca actual ([[1954]]) en [[Honolulu]] ([[Hawaii]]) y [[San Francisco (California)|San Francisco]] ([[California]]), y las suyas escenas se filmoron en l'[[Aeropuerto Internacional de San Francisco]] en [[San Francisco (California)|San Francisco]] ([[California]]), en l'[[Aeropuerto d'Oakland y d'a Badía de San Francisco]] en [[Oakland (California)|Oakland]], tamién en California, y en o [[Gran Aeropuerto Central]] en [[Glendale (California)|Glendale]], igualment en California, amás de localizacions en [[Honolulu]] ([[Hawaii]]) y en os [[Samuel Goldwyn Studios]], que se troban en [[West Hollywood (California)|West Hollywood]] en California.

''The High and the Mighty'' ha recibiu cuantos [[Lista de premios cinematograficos|premios]] y nominacions, en destacando un [[Premio Oscar a la Millor Banda Sonora Orichinal]] en [[1955]] mientres a [[27ena edición d'o Premios Oscar|27<sup>ena</sup> edición]] d'o [[Premios Oscar]], amás de cinco nominacions ([[Premio Oscar a lo Millor Director|Millor Director]], dos nominacions a la [[Premio Oscar a la Millor Actriz Segundaria|Millor Actriz Segundaria]], [[Premio Oscar a lo Millor Montache|Millor Montache]] y [[Premio Oscar a la Millor Canción Orichinal|Millor Canción Orichinal]]); y dos [[Premios Globos d'Oro]] ixe mesmo anyo en a [[12ena edición d'os Premios Globos d'Oro|12<sup>ena</sup> edición]] de ditos premios ([[Premio Globo d'Oro a la Millor Actriz Segundaria|Millor Actriz Segundaria]] y [[Premio Globo d'Oro a la Millor Estrela Emerchent Femenina|Millor Estrela Emerchent Femenina]]).

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==

*  [https://www.imdb.com/title/tt0047086/ ''The High and the Mighty''] en [[Internet Movie Database]].
*  [https://www.tcm.com/tcmdb/title/77963/enwp ''The High and the Mighty''] en [[TCM Movie Database]].
*  [https://catalog.afi.com/Catalog/moviedetails/51229 ''The High and the Mighty''] en l**American Film Institute Catalog* de l*'American Film Institute''.